Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 916/12/3309	Trenčín, 8.11.2012
EEČ : 2-28-171-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Trenčín
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1/ v presne nezistený deň v polovici mesiaca júl 2012 v čase približne o 20.30 hod. prišiel k rodinnému domu s popisným číslom XXXXX v obci XXXXX  časť XXXXX, kde z ulice kričal a vulgárne nadával poškodenej XXXXX, trvale bytom XXXXX XXXXX, nachádzajúcej sa v tom čase spoločne so svojim manželom XXXXX a ich šiestimi deťmi v kuchyni uvedeného rodinného domu, následne vzal z autobusovej zastávky nachádzajúcej sa pri uvedenom rodinnom dome plastové vedro a toto hodil smerom ku kuchynskému oknu, po čom si vyzliekol nohavice a pred prítomnými osobami začal onanovať,

2/ dňa 17.09.2012 v čase približne o 21.00 hod. na ceste v obci XXXXX  časť XXXXX XXXXX fyzicky napadol poškodeného XXXXX, trvale bytom XXXXX XXXXX, a to tým spôsobom, že keď kráčal po ceste oproti poškodenému jazdiacemu na bicykli, tohto zhodil z bicykla, a následne poškodeného na zemi udieral do oblasti hlavy, čím mu spôsobil zranenia, ktoré si vyžiadali jednorazové lekárske ošetrenie bez obmedzení na bežnom spôsobe života.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ Nemšová sp. zn. ORP-1371/NE-TN-2012 zo dňa 03.10.2012 podľa § 199 ods. 1 Trestného poriadku bolo začaté trestné stíhanie a súčasne podľa § 206 ods. 1 Trestného poriadku bolo vznesené obvinenie XXXXX pre prečin výtržníctva podľa § 364 odsek 1 písmeno a), písmeno e) Trestného zákona na tom skutkovom základe, že 1/ v presne nezistený deň v polovici mesiaca júl 2012 v čase približne o 20.30 hod. prišiel k rodinnému domu s popisným číslom XXXXX v obci XXXXX  časť XXXXX, kde z ulice kričal a vulgárne nadával poškodenej XXXXX, trvale bytom XXXXX XXXXX, nachádzajúcej sa v tom čase spoločne so svojim manželom XXXXX a ich šiestimi deťmi v kuchyni uvedeného rodinného domu, následne vzal z autobusovej zastávky nachádzajúcej sa pri uvedenom rodinnom dome plastové vedro a toto hodil smerom ku kuchynskému oknu, po čom si vyzliekol nohavice a pred prítomnými osobami začal onanovať, a 2/ dňa 17.09.2012 v čase približne o 21.00 hod. na ceste v obci XXXXX  časť XXXXX XXXXX, fyzicky napadol poškodeného XXXXX, trvale bytom XXXXX XXXXX, a to tým spôsobom, že idúc peši oproti poškodenému tohto zhodil bicykla, kde následne poškodeného na zemi udieral do oblasti hlavy, čím mu spôsobil zranenia, ktoré si vyžiadali jednorazové lekárske ošetrenie bez obmedzení na bežnom spôsobe života . 

     V rámci vyšetrovania bol vypočutý obvinený, ktorý sa vo svojej svedeckej výpovedi priznal k zavineniu spáchanej trestnej činnosti, oľutoval ju a vyhlásil, že spáchal skutok, pre ktorý je trestne stíhaný a zároveň obvinený súhlasil s podmienečným zastavením trestného stíhania. 
Poškodený XXXXX v zápisnici o výsluchu svedka  poškodeného uviedol, že útok obvineného si vyžiadal iba jednorazové ošetrenie, pričom obmedzený na bežnom spôsobe života nebol, a žiadna škoda mu konaním obvineného spôsobená nebola.      
Z odpisu registra trestov, ako aj zo správ o povesti obvineného vyplýva, že obvinený doposiaľ nebol súdne trestaný. Zo správy o povesti Obvodného oddelenia PZ Nemšová je zrejmé, že obvinený nebol doposiaľ priestupkovo riešený. Svojim konaním obvinený škodu nespôsobil. 

     Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak 

a) vyhlási, že spáchal skutok, za ktorý je stíhaný, a nie sú dôvodné pochybnosti o tom, že jeho vyhlásenie bolo vykonané slobodne, vážne a zrozumiteľne, 

b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a

c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 

       Podľa § 216 odsek 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania. 

        Ak obvinený v priebehu skúšobnej doby bude viesť riadny život, prokurátor rozhodne, že sa obvinený osvedčil. Ak sa však obvinený v skúšobnej dobe podmienečného zastavenia trestného stíhania dopustí trestného činu alebo iného protiprávneho konania, prokurátor rozhodne, a to aj počas skúšobnej doby, že sa v trestnom stíhaní pokračuje.

         Vzhľadom na to, že v tomto prípade boli splnené všetky zákonné podmienky podmienečného zastavenia trestného stíhania rozhodla som tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Muríňová
prokurátorka